Valio Areena

Valio Areena on Lapinlahdella sijaitseva urheilukenttä. Valio Areenalla järjestetään vuosittain Savo Games, joka oli vuosina 1986–2017 osa Eliittikisat-sarjaa ja vuodesta 2018 eteenpäin osa yleisurheilun GP-sarjaa.Yleisurheilun Eliittikisasarja väistyy, GP-kilpailut painottavat paria päälajia kerrallaan Kentällä järjestetään myös useita pienempiä yleisurheilukilpailuja, sekä jalkapallo-otteluita. Valio Areena toimii yleisurheiluseura Lapinlahden Vedon ja jalkapalloseura Lapinlahden Pallo-95:n kotikenttänä. 

Vuonna 2000 juoksuratojen pinnoite uusittiin, jolloin kentän nimeksi tuli Mondo Areena, kentän uuden pinnoitemateriaalin mukaan. Kenttä oli Suomen ensimmäinen mondo-pinnoitettu ulkokenttä.Lapinlahden kentälle Mondo-pinnoite  Vuonna 2012 urheilukentälle rakennettiin katettu pääkatsomo, jossa on tuhat kuppi-istuinta. Vuonna 2015 kentän nimi vaihtui Valio Areenaksi. Meijerijätti Valio on Lapinlahden kunnan suurimpia työllistäjiä.

 Lähteet 

Luokka:Lapinlahden urheilu
Luokka:Lapinlahden rakennukset ja rakennelmat
Luokka:Suomen jalkapallostadionit